แห่ขายทำกำไร TH ฉุดหุ้นรูด 5% หลังวานนี้ปิดเฉียดซิลลิ่ง!
นักลงทุนแห่ทิ้งหุ้น TH ขายทำกำไรทำหุ้นรูด 5% หลังวานนี้ปิดตลาดฯ เฉียดซิลลิ่ง!
29 เม.ย. 2564

ผู้สื่อข่าวรายงานว่า ราคาหุ้น บริษัท ตงฮั้ว โฮลดิ้ง จำกัด (มหาชน) หรือ TH วันที่ 29 เม.ย.2564 ล่าสุด ณ เวลา 15.15 น. อยู่ที่ระดับ 1.07 บาท ปรับตัวลดลง 0.06 บาท หรือ 5.31% สูงสุดที่ระดับ 1.13 บาท ต่ำสุดที่ระดับ 1.02 บาท ด้วยมูลค่าการซื้อขาย 28.55 ล้านบาท

ทางด้านราคาหุ้น TH ปรับตัวลงในวันนี้ เป็นลักษณะพักฐาน หลังจากวานนี้ (28 เม.ย.2564) ราคาหุ้นปรับตัวขึ้นร้อนแรงอย่างไม่มีนัยสำคัญใดๆ เข้ามาสนับสนุน แต่กลับเห็นราคาปิดตลาดเฉียดซิลลิ่งที่ระดับ 1.13 บาท บวกไป 0.22 บาท หรือขึ้นไป 24.18%
ขณะที่สัญญาณเทคนิค RSI วานนี้ขึ้นไปสูงถึงระดับ 82.38% แสดงว่าราคาหุ้นเกินภาวะที่ซื้อมากเกินไป หรือ Overbought จึงไม่แปลกที่วันนี้เกิดแรงเทขายทำกำไรออกมา
ประกอบกับหากย้อนไปดูผลการดำเนินงานปี 2563 มีกำไรสุทธิ 26.08 ล้านบาท ลดลงจากช่วงเดียวกันของปีก่อน  41% ที่มีกำไรสุทธิ 44.32 ล้านบาท